Matrikulante: Aanvullende eksamen 'n skok vir 2014 | Die Vryburger
Om 'n vraestel te druip, is vir enige student of skolier, 'n onaangename gedagte. Vir Matrikulante was daar nog altyd die verskuilde troos dat 'n aanvullings eksamen aan die begin van die volgende jaar geskryf kon word, hetsy of die vraestel gedruip is, of selfs wanneer matrikulante wat hulle finale eksamen geslaag het, en 'n beter punt nagestreef het vir aansoek om 'n moontlike studiebeurs.
Onderwyshoofde het egter nou 'n departementele omsendskrywe ontvang waarin gestipuleer word dat matrikulante wat vanaf Januarie 2014, 'n aanvullende eksamen moet skryf, die vraestel van die Nuwe Kurrikulum ( CAPS ), sal skryf. Dit is glo as gevolg van die infasering van CAPS in Matriek in 2014..
Die ou leerplan waaruit vraestelle vir die nasionale senior sertifikaat eksamens opgestel is, tot en met die Eindeksamen van 2013, val dus weg. Dit is belangrik om daarop te let dat die leerinhoud waarvolgens die Matrikulante vanaf 2008 tot nou gestudeer het, vir die laaste keer tydens die 2013-Matriek eindeksamen ge-eksamineer sal word. Ook die aanvullende eksamens wat gedurende November 2013 afgelê gaan word, sal die laaste eksamen volgens die ou leerplan wees.
Dié nuwe leerplan verskil beduidend van die huidige, veral in vakke soos Wiskunde en Fisiese Wetenskap. Nuwe leerinhoud is bygewerk ( alhoewel nooit met die Matrieks behandel nie ) terwyl ander bekende werk, uitgelaat is.
Afgesien van leerlinge wat 'n aanvullende vraestel moet slaag met die oog op die verwerwing van sy Matriek, is daar ook die kandidate wat vanaf 2008 tot vanjaar in Matriek was, en die aanvullende eksamen wou gebruik vir 'n beter punt, wat ook deur hierdie besluit gekniehalter word.
Leerlinge wat sukkel met 'n Vak, en dan druip, staar 'n amper onmoontlike taak in die gesig. Die moontlikheid om weer te druip, is baie groot.
'n Onmoontlike situasie gaan ontstaan, 'n aanvullings eksamen wat afgelê moet word met ook onbekende leerstof daarby ingesluit.
Afgesien van die verlies aan inkomste ( wat verreken kan word as 'n jaar se inkomste , sou die kandidaat die aanvullende eksamen slaag), word daar jongmense uitgestuur na buite wat as gevolg van hulle onvermoë om 'n Matrieksertifikaat te toon, nie kwalifiseer om 'n werk te kry nie , en gevolglik by die groot getal werkloses aansluit.
Swak beplanning? Oorhaastige besluitneming? Mag die owerheid hulle eie fout raaksien en betyds regstel.
7 thoughts on "Matrikulante: Aanvullende eksamen 'n skok vir 2014"
NyQ January 9, 2014 at 10:25 am
Hoe wil hulle Dan he matrieks van 2013 Moet n aanvullende eksamen skkryf met die doel om beter punte te behaal as hulle Moet gaan skryf oor nuwe werk? Is hulle vertraag!!!
Elizabeth Fortune January 15, 2014 at 12:35 pm
Dis nou dieselfde as jy n kind abuse net die vorm verskil. Ek dink dis erg genoeg dat hulle soveel verandering en druk op die studente sit nou nog dit ook dis onreg op die hoogste
Cheslin Duwayn Koordom January 18, 2014 at 6:31 pm
Die persoon wat die 2014 aanvullende eksamen volgens die nuwe Caps opstel is van hull kop af. Is net so goed om probeer gatte graaf vir blinndes om in te val
Charlotte January 20, 2014 at 11:19 am
Ek skryf die jaar my matriek student by intec alle vraestelle is dieselfde en ek het al werk gekry wat ek mud leer ma wie se dus dieselfde
Yolanda January 27, 2014 at 9:05 am
Wat de hel DINK die department doen hulle. Hoe gaan die matriekilante nou n kaans staan om daai punt Te verbeter en ook sy matriek slaag, op n (CAPS) waarvan hulle geen kennis dra nie. Dit is stress vol genoeg om matriek vraestelle Te her. Hoe gee mens nou jou kind n toekoms en bystand. DINK oor die!
zanli February 14, 2014 at 1:04 pm
ek het laasjaar matriek geskryf en kon twee vakke nie skryf agv mediese redes >?> onou vra ek hooe verwag hulle die druipelinge moet die her eksamen deur kom as hulle nie eers die voorige eind-eksamen kon deur kom nie ?? wat moet ek nou doen ??? ekt nie 'n idee wat om te verwag vir februarie nie !!! want ekt dan nog nie die werk gedoen nie
enige raad asb ?????
Michell April 26, 2014 at 6:04 pm
Ek is tans in matriek en ek moet se dit is nie n grap met die nuwe CAPS nie ,onderwysers weet amper self nie meer wat om te doen nie omrede ons toe gegooi word met take bv. n week tot 2 weke voor eksamen moet begin wat verlede kwartaal gebeur het omrede die werk te veel is om in so kort tydjie klaar af te handel , ons almal stres want ons weet nie wat om te verwag met die nuwe CAPS se departementele vraestelle nie en ons begin die 30 Mei. Ek haal my hoed af vir die onderwysers en ons matriekulante want dis nou maar net jaar wat stres nie eers n woord is nie